Galéno

Claudio Galeno Nicon de Pérgamo (Pérgamo, 129-Rróma, amo 201/216 rupi), ojeikuaavéva Galeno, ha'e akue peteĩ pohãnohára ha arandupykuaatyhára Gyrésia Ymaguare pegua, upekuévo Rróma Mburuvi mba'e.Life, death, and entertainment in the Roman Empire. David Stone Potter, D. J. Mattingly (1999). University of Michigan Press. p. 63. " Galen on bloodletting: a study of the origins, development, and validity of his opinions, with a translation of the three works". Peter Brain, Galen (1986). Cambridge University Press. p.1.  Ojehechakuaaite chupe ha'ehague peteĩ pohãnohára hesa'ỹijohára hembiapokue oĩmbaitéva Ára Ymaguare pegua, hemimo'ãnguéra oñuvãmba Európa pohãnokuaa rehe hetave 1000 ary pukukuévo heta tembikuaápe ha'éva yvypóra retekuaa, mba'asykuaa,  pohãkuaa ha tajyguekuaapy, upéicha avei ohupyty arandupykuaaty ha kuaarape.

Galéno ojehekombo'e Gyrésia rekópe ha oñemoarandu pohãnokuaápe mokõi Hipócrates remimbo'éndi: Estraconio ha Sátiro. Upe rire oho ohecha ha oikuaa pohãnokuaa mbo'ehao Esmirna, Corinto ha Alejandría-pe. Ipahápe, oho Rrómame, upépe oiko chugui pohãnohára herakuã porãitéva oñangarekóvo umi ñorairõhárare ha upévare karai guasu Marco Aurelio ombou chupe omba'apo hag̃ua hendive.

Ára Mbytegua pukukuévo, Galéno rembiapokue oiko mba'eguasuitéva ramo pohãnoharakuéra jehekombo'épe umi mbo'ehaovusúpe, ho'a rire Rróma sa'imi oñemotenonde jehekombo'e. Jepémo, amo Mburuvi visantíno ha Kalifáto Mbohapyhápe ojeipyguara ha oñembotuicha gueteri Galéno rembiapokue. Oĩ Galéno remimo'ã ojavýva ha naiporãiva, araka'eve noikytĩri yvypóra retekue ha upévare ndoikuaaporãitéi, upekuévo oñemboykéva ha ojehecha'i umi oikytĩ yvypóra retekue.

 Mandu'apy 

 Joajuha 

Ñemohenda:Tekove Gyrésia Ymaguare pegua